# data[].attributes.headline
Βραβευμένη σύμπραξη συμπερίληψης!

# data[].attributes.subject
Βραβευμένη σύμπραξη συμπερίληψης!

# data[].attributes.body
Το βραβείο που με χαρά λάβαμε για τη σύμπραξή μας με το Αειφόρο Νηπιαγωγείο Αγίων Σαράντα δείχνει πόσο πολύ προσπαθήσαμε όλη τη χρονιά να αλλάξουμε κάτι μικρό... κι αν δεν αλλάξαμε τον κόσμο, σίγουρα σπείραμε το σποράκι της προσπάθειας μέσα μας και αυτό είναι σπουδαία αρχή...

# data[].attributes.headline
ΥΛΙΚΟ ΓΙΑ ΔΩΡΕΑ ΣΕ ΕΙΔΙΚΑ ΣΧΟΛΕΙΑ 

# data[].attributes.subject
ΥΛΙΚΟ ΓΙΑ ΔΩΡΕΑ ΣΕ ΕΙΔΙΚΑ ΣΧΟΛΕΙΑ 

# data[].attributes.body
Απολαύσαμε την διαδικασία δημιουργίας των "μαγικών χρωματιστών μπουκαλιών" μας, δίνοντας ιδέες για το πως μπορούμε να φτιάξουμε και τι υλικά μπορούμε να χρησιμοποιήσουμε, τα δοκιμάσαμε και αφού μας άρεσαν....τα χαρίσαμε!!

# data[].attributes.headline
ΥΛΙΚΟ ΓΙΑ ΔΩΡΕΑ ΣΕ ΕΙΔΙΚΑ ΣΧΟΛΕΙΑ

# data[].attributes.subject
ΥΛΙΚΟ ΓΙΑ ΔΩΡΕΑ ΣΕ ΕΙΔΙΚΑ ΣΧΟΛΕΙΑ

# data[].attributes.body
Η βοήθεια των γονιών ήταν πολύτιμη για να φέρουμε εις πέρας αυτή την δραστηριότητα και η χαρά των παιδιών ήταν απερίγραπτη αφενός γιατί δημιούργησαν "κάτι" με τους γονείς τους στο σπίτι και το παρουσίασαν στο σχολείο και αφετέρου γιατί γνώριζαν εξ' αρχής ότι θα τα χαρίζαμε σε άλλα παιδάκια!

# data[].attributes.headline
Δώσαμε και είμαστε τόσο πλούσιοι! Παιδαγωγικό υλικό-δωρεά.

# data[].attributes.subject
Δώσαμε και είμαστε τόσο πλούσιοι! Παιδαγωγικό υλικό-δωρεά.

# data[].attributes.body
Το ονειρευτήκαμε, το προσπαθήσαμε και το κάναμε πράξη... Οι καρδιές μας σήμερα είναι τόσο πλούσιες! Παραδώσαμε μαζί με το Αειφόρο Νηπιαγωγείο των Αγίων Σαράντα υλικό στο Ειδικό  Σχολείο Κ.Α.Π.Ν.Κ. και στο Κ.Η.Φ.Α.ΑΜΕΑ Χανίων. Υλικό που δημιουργήσαμε μαζί με τα παιδιά μας και τη σημαντική συμβολή των γονέων. Η χαρά μας απερίγραπτη που σπείραμε αγάπη και χαμόγελα! Ευχαριστούμε τους διευθυντές Δημήτρης Χαμηλάκης και Αγγελική Καπλανίδου αντίστοιχα που αποδέχτηκαν την πρότασή μας χωρίς δεύτερη σκέψη και μας ετοίμασαν υποδοχές γεμάτες ανθρώπινη ζεστασιά! Ευχόμαστε το υλικό να βοηθήσει παιδιά και εκπαιδευτικούς. Η συνεργασία μας δεν σταματάει εδώ... δοθείσης της ευκαιρίας θα συναντηθούμε ξανά και με κάποιον τρόπο θα φέρουμε κάποια στιγμή και τα παιδιά μας κοντά.

# data[].attributes.headline
ΥΛΙΚΟ ΓΙΑ ΔΩΡΕΑ ΣΕ ΕΙΔΙΚΑ ΣΧΟΛΕΙΑ

# data[].attributes.subject
ΥΛΙΚΟ ΓΙΑ ΔΩΡΕΑ ΣΕ ΕΙΔΙΚΑ ΣΧΟΛΕΙΑ

# data[].attributes.body
Το γράμμα το μεγάλο ζευγαρώνει με το μικρό, που είναι γραμμένο στο κουτί. Βοηθός μας σε αυτό το παιχνίδι αντιστοίχισης οι εικονογραφημένοι πίνακες αναφοράς!

# data[].attributes.headline
ΥΛΙΚΟ ΓΙΑ ΔΩΡΕΑ ΣΕ ΕΙΔΙΚΑ ΣΧΟΛΕΙΑ

# data[].attributes.subject
ΥΛΙΚΟ ΓΙΑ ΔΩΡΕΑ ΣΕ ΕΙΔΙΚΑ ΣΧΟΛΕΙΑ

# data[].attributes.body
Με "άχρηστο" υλικό δημιουργήσαμε ένα ακόμη παιχνίδι το οποίο μας εξοικειώνει με τους αριθμούς και την πληθικότητά τους. Παράλληλα καλλιεργεί τη λεπτή κινητικότητα, καθώς τα πον πον που το συνοδεύουν τα "τσιμπάμε" με το μανταλάκι!

# data[].attributes.headline
ΥΛΙΚΟ ΓΙΑ ΔΩΡΕΑ ΣΕ ΕΙΔΙΚΑ ΣΧΟΛΕΙΑ

# data[].attributes.subject
ΥΛΙΚΟ ΓΙΑ ΔΩΡΕΑ ΣΕ ΕΙΔΙΚΑ ΣΧΟΛΕΙΑ

# data[].attributes.body
Χειροποίητα παζλ έγιναν με το αποτύπωμα της παλάμης μας, αλλά και με ζωγραφική επάνω σε επιφάνεια από γλωσσοπίεστρα που στερεώσαμε με χαρτοταινία. Τα ξυλάκια που συνθέτουν κάθε εικόνα τα αριθμήσαμε χρησιμοποιώντας διαφορετικού χρώματος μαρκαδόρο για να ξεχωρίζουν. Έπειτα, όλα μαζί μπήκαν στο κουτί περιμένοντας τα μικρά χεράκια να τα βάλουν στη σειρά!

# data[].attributes.headline
ΥΛΙΚΟ ΓΙΑ ΔΩΡΕΑ ΣΕ ΕΙΔΙΚΑ ΣΧΟΛΕΙΑ

# data[].attributes.subject
ΥΛΙΚΟ ΓΙΑ ΔΩΡΕΑ ΣΕ ΕΙΔΙΚΑ ΣΧΟΛΕΙΑ

# data[].attributes.body
Πόσα διαφορετικά συναισθήματα υπάρχουν! Πώς αλλάζει η έκφρασή μας ανάλογα με αυτό που νιώθουμε! Είχαμε την ευκαιρία να το αντιληφθούμε αυτό μέσα από το παιχνίδι, επιλέγοντας κάθε φορά αλλιώτικα μάτια και μύτη για το πρόσωπο που είχαμε μπροστά μας. Οι συνδυασμοί... πολλοί! Κι εμείς, "διαβάζοντας" κάθε έκφραση που δημιουργούσαμε, μαθαίναμε να αναγνωρίζουμε το συναίσθημα που αντιπροσωπεύει!

# data[].attributes.headline
ΥΛΙΚΟ ΓΙΑ ΔΩΡΕΑ ΣΕ ΕΙΔΙΚΑ ΣΧΟΛΕΙΑ

# data[].attributes.subject
ΥΛΙΚΟ ΓΙΑ ΔΩΡΕΑ ΣΕ ΕΙΔΙΚΑ ΣΧΟΛΕΙΑ

# data[].attributes.body
Χρώμα με χρώμα βρίσκουν το ένα το άλλο σε ένα παιχνίδι ταύτισης! Ευχόμαστε, όπως αρέσει σε εμάς, να δώσει και σε άλλους χαρά!

# data[].attributes.headline
ΥΛΙΚΟ ΓΙΑ ΔΩΡΕΑ ΣΕ ΕΙΔΙΚΑ ΣΧΟΛΕΙΑ

# data[].attributes.subject
ΥΛΙΚΟ ΓΙΑ ΔΩΡΕΑ ΣΕ ΕΙΔΙΚΑ ΣΧΟΛΕΙΑ

# data[].attributes.body
Γλωσσοπίεστρα και αφρώδες υλικό χρησιμοποιήθηκαν για ένα παιχνίδι συμμετρίας με χρώματα και σχήματα, όπου ψάχνουμε να βρούμε το άλλο μισό!

# data[].attributes.headline
ΥΛΙΚΟ ΓΙΑ ΔΩΡΕΑ ΣΕ ΕΙΔΙΚΑ ΣΧΟΛΕΙΑ

# data[].attributes.subject
ΥΛΙΚΟ ΓΙΑ ΔΩΡΕΑ ΣΕ ΕΙΔΙΚΑ ΣΧΟΛΕΙΑ

# data[].attributes.body
Ένα άδειο χάρτινο τελάρο και μερικά ρολά, τα οποία χρωματίσαμε και αριθμήσαμε, ήταν αρκετά για να δημιουργήσουμε ένα διασκεδαστικό παιχνίδι! Στόχος μας, να περάσει η ασημένια αλουμινομπαλίτσα μέσα από τα ρολά ακολουθώντας τους αριθμούς από το 1 έως το 6. Εύκολο; Τι λέτε;

# data[].attributes.headline
ΥΛΙΚΟ ΓΙΑ ΔΩΡΕΑ ΣΕ ΕΙΔΙΚΑ ΣΧΟΛΕΙΑ

# data[].attributes.subject
ΥΛΙΚΟ ΓΙΑ ΔΩΡΕΑ ΣΕ ΕΙΔΙΚΑ ΣΧΟΛΕΙΑ

# data[].attributes.body
Μπαλόνια ένα σωρό γεμίσαμε με αλεύρι απαλό, δημιουργώντας "φατσούλες" με πολλές διαφορετικές εκφράσεις. Κρατώντας τα στο χεράκι και ζουλώντας τα, η ένταση, το άγχος... γίνονται καπνός!

# data[].attributes.headline
ΥΛΙΚΟ ΓΙΑ ΔΩΡΕΑ ΣΕ ΕΙΔΙΚΑ ΣΧΟΛΕΙΑ

# data[].attributes.subject
ΥΛΙΚΟ ΓΙΑ ΔΩΡΕΑ ΣΕ ΕΙΔΙΚΑ ΣΧΟΛΕΙΑ

# data[].attributes.body
Ολοκληρώνοντας το συγκεκριμένο Εργαστήριο Δεξιοτήτων, θελήσαμε να ευαισθητοποιήσουμε και να δραστηριοποιήσουμε τα παιδιά σε κοινωνικά ζητήματα, αλλά και να τα βοηθήσουμε να αναπτύξουν το αίσθημα της αλληλεγγύης.  Αποφασίσαμε, έτσι, να  δημιουργήσουμε υλικό, το οποίο θα προσφέρουμε σε δομές ειδικής αγωγής, δίνοντας χαρά στα παιδιά που φοιτούν εκεί. Σε αυτό το πλαίσιο, οι μικροί μας καλλιτέχνες «ζωντάνεψαν» τις τέσσερις εποχές με τις ομορφιές και τις χάρες τους δημιουργώντας χαρακτηριστικούς, ανάγλυφους πίνακές τους. Αξιοποιώντας, επίσης, με φαντασία ποικίλα «άχρηστα» υλικά, σε συνεργασία με τους γονείς τους, ετοίμασαν και κάρτες με εικόνες που αντιστοιχούν στην κάθε εποχή. Το υλικό που συγκεντρώθηκε το καμαρώσαμε όλοι και παίξαμε ταξινομώντας τις εικόνες στην εποχή που ταιριάζουν. Για την αποθήκευση του παιχνιδιού μας χρησιμοποιήσαμε ένα χάρτινο κουτί, το οποίο χρωματίσαμε και διακοσμήσαμε ανάλογα.

# data[].attributes.headline
Υλικό για δωρεά σε ειδικά σχολεία

# data[].attributes.subject
Υλικό για δωρεά σε ειδικά σχολεία

# data[].attributes.body
Φτιάξαμε τον αισθητηριακό μας κύβο από απλά υλικά με διαφορετικές υφές και τα ειδικά διαμορφωμένα τουβλάκια μας για να παίξουμε κοντά στο παράθυρο ή στο lightbox.

# data[].attributes.headline
Η μέρα που τα κραγιόνια τα παράτησαν

# data[].attributes.subject
Η μέρα που τα κραγιόνια τα παράτησαν

# data[].attributes.body
Γιατί άραγε τα κραγιόνια απεργούν;
Με τους μικρούς μας φίλους αφού πρώτα μάθαμε τα αιτήματα και τα παράπονα που έχουν τα κραγιόνια, προσπαθήσαμε να ζωγραφίσουμε διαφορετικά αυτή την φορά, με σκοπό να σπάσουμε τα στερεότυπα και να κάνουμε τα χρώματα μας να νιώσουν καλύτερα!

# data[].attributes.headline
Ας μάθουμε για τη συμπερίληψη...

# data[].attributes.subject
Ας μάθουμε για τη συμπερίληψη...

# data[].attributes.body
Το παραδοσιακό Ουκρανικό παραμύθι "Το γάντι" ήταν η αφορμή για να μάθουμε ότι όλοι μπορούν να "χωρέσουν" όσο διαφορετικοί και αν είναι.

# data[].attributes.headline
Υλικό για δωρεά σε ειδικά σχολεία

# data[].attributes.subject
Υλικό για δωρεά σε ειδικά σχολεία

# data[].attributes.body
Οι ανάγλυφοι πίνακες μας αποτέλεσαν αφορμή για να δημιουργήσουμε για κάθε έναν από αυτούς μια ηχοϊστορία. Δηλαδή; Ιστορίες χωρίς λόγια, μόνο με ήχους που δημιουργήσαμε με το σώμα, τη φωνή, μουσικά όργανα και αντικείμενα του περιβάλλοντος. Και το καλύτερο! Δεν υπάρχει σωστό ή λάθος. Ο κάθε άνθρωπος, είναι διαφορετικός, το ίδιο και η φαντασία του. Μια ηχοϊστορία μπορεί λοιπόν να δημιουργήσει ένα δημιουργικό καταιγισμό μοναδικών ιστοριών. Με οδηγό την ακοή και την φαντασία σας ακούστε τις ηχοϊστορίες μας και δημιουργείστε τις δικές σας! https://www.youtube.com/playlist?list=PL3jxNNN3Jek66_F8YfWko3Ci0CawEhUiA

# data[].attributes.headline
Υλικό για δωρεά σε ειδικά σχολεία

# data[].attributes.subject
Υλικό για δωρεά σε ειδικά σχολεία

# data[].attributes.body
Φτιάξαμε ένα αισθητηριακό παιχνίδι με διάφορα αντικείμενα που κρύβονται μέσα σε μία σακούλα από ρύζι. Ανάλογα τη φωτογραφία κάθε φορά βρίσκω και το αντίστοιχο  αντικείμενο! Επίσης ένα βιβλιαράκι συναισθημάτων...με την ευχή να κάνουμε πολλά πρόσωπα να χαμογελάσουν!

# data[].attributes.headline
Υλικό για δωρεά σε ειδικά σχολεία

# data[].attributes.subject
Υλικό για δωρεά σε ειδικά σχολεία

# data[].attributes.body
Μέσα από τη συνεργασία μας με τους γονείς δημιουργήσαμε ένα παιχνίδι με καρτέλες αντιστοίχισης για τους αριθμούς 0-10. Κάθε αριθμός διαφορετικός με την προσωπική αισθητική του καθενός και όλους μαζί θα τους χαρίσουμε με την ίδια αγάπη!

# data[].attributes.headline
ΥΛΙΚΟ-ΔΩΡΕΑ ΓΙΑ ΕΙΔΙΚΑ ΣΧΟΛΕΙΑ

# data[].attributes.subject
ΥΛΙΚΟ-ΔΩΡΕΑ ΓΙΑ ΕΙΔΙΚΑ ΣΧΟΛΕΙΑ

# data[].attributes.body
Αποφασίσαμε ως επισφράγιση του εργαστηρίου να δημιουργήσουμε παιδαγωγικό υλικό το οποίο θα χαρίσουμε σύντομα σε δύο ειδικά σχολεία. Με το στυλό 3Dpen κατασκευάσαμε τους πλανήτες με πολλή υπομονή. Μέσα τοποθετήσαμε led ρεσώ και απολαύσαμε το διάστημα τραγουδώντας. Ακούστε μας και συνοδέψτε το τραγούδι μας.... https://youtu.be/RK5OL7XxpYo

# data[].attributes.headline
ΥΛΙΚΟ-ΔΩΡΕΑ ΓΙΑ ΕΙΔΙΚΑ ΣΧΟΛΕΙΑ

# data[].attributes.subject
ΥΛΙΚΟ-ΔΩΡΕΑ ΓΙΑ ΕΙΔΙΚΑ ΣΧΟΛΕΙΑ

# data[].attributes.body
Γνωστοί πίνακες που άλλαξαν μορφή και έγιναν ανάγλυφοι με διάφορα άχρηστα υλικά. Πίνακες όχι μόνο να βλέπεις αλλά και να τους νιώθεις...

# data[].attributes.headline
ΥΛΙΚΟ -ΔΩΡΕΑ ΓΙΑ ΕΙΔΙΚΑ ΣΧΟΛΕΙΑ

# data[].attributes.subject
ΥΛΙΚΟ -ΔΩΡΕΑ ΓΙΑ ΕΙΔΙΚΑ ΣΧΟΛΕΙΑ

# data[].attributes.body
Με τη συνεργασία των γονέων φτιάξαμε ένα παιχνίδι αφής γραμμάτων. Τα παιδιά έβαψαν τα γράμματα στις καρτέλες δεξιά. Στις καρτέλες αριστερά που είναι αυτές της αντιστοίχησης, μαζί με τους γονείς τους τοποθέτησαν διάφορα υλικά ώστε να γίνουν ανάγλυφες. Υπέροχες ιδέες για ένα αλφάβητο διαφορετικό, όλο χρώμα και φαντασία!

# data[].attributes.headline
Ανακαλύπτοντας τα "δυνατά" μας στοιχεία

# data[].attributes.subject
Ανακαλύπτοντας τα "δυνατά" μας στοιχεία

# data[].attributes.body
«Ο Γλεντζοφλέβαρος» της Γιολάντας Τσορώνη-Γεωργιάδη, έγινε αφορμή για συζητήσεις και προβληματισμό. Μπήκαμε στη θέση του Φλεβάρη που ήταν στενοχωρημένος μιας και οι άνθρωποι «τσιγκουνεύτηκαν» να δώσουν και σε αυτόν τις μέρες που χάρισαν στα αδέρφια του κι έτσι έμεινε «κουτσός», «λειψός»! Υπογραμμίσαμε πως «όποιος είναι διαφορετικός από τους άλλους και υστερεί σε κάτι δεν πρέπει να αισθάνεται μειονεκτικά ή κατώτερος, καθώς διαθέτει χίλια δυο πράγματα, αξίες και αρετές που τον κάνουν να ξεχωρίζει. Χίλια δυο θετικά στοιχεία που… αρκεί να τα ανακαλύψει, να πιστέψει σε αυτά και να νιώθει πλήρης και περήφανος». Αποτυπώσαμε στις ζωγραφιές μας μια ή περισσότερες από τις ομορφιές του Φλεβάρη που θα μπορούσαν να τον κάνουν «περήφανο» και έπειτα καθένας μας εστίασε στον εαυτό του ψάχνοντας να βρει ένα θετικό/δυνατό του στοιχείο για το οποίο καμαρώνει. Αυτό το στοιχείο καθένας μας το αποτύπωσε στο κομμάτι ενός παζλ, που όταν το συνθέσαμε είδαμε πως έχει σχήμα κυκλικό, συμβολίζοντας την ενότητα! Ενότητα που υπάρχει και στην τάξη μας, παρότι καθένας μας είναι  ξεχωριστός και διαφορετικός -όπως τα κομμάτια του παζλ-, απαραίτητος, σημαντικός όμως για τη σύνθεση της μοναδικής της εικόνας!

# data[].attributes.headline
Διαφορετικοί-μοναδικοί χιονάνθρωποι

# data[].attributes.subject
Διαφορετικοί-μοναδικοί χιονάνθρωποι

# data[].attributes.body
Διαφορετικοί δεν είναι μόνο οι άνθρωποι αλλά και οι χιονάνθρωποι! Πόσο όμορφο να δημιουργούμε όλοι σύμφωνα με τα δικά μας μάτια, τη δική μας καρδιά, τη δική μας σκέψη και πόσο ομορφότερο να μοιραζόμαστε την διαφορετικότητά μας... Μόνο τότε μπορούμε να δούμε την ομορφιά μέσα σε αυτήν... Διαφορετικοί χιονάνθρωποι, με πετσέτες, μάσκες, εργαλεία κουζίνας, κουρτίνες και οτιδήποτε μπορεί κανείς να φανταστεί!

# data[].attributes.headline
Τα γυαλιά της διαφορετικότητας

# data[].attributes.subject
Τα γυαλιά της διαφορετικότητας

# data[].attributes.body
Παρακολουθώντας μια σύντομη ταινία κινουμένων σχεδίων -του προγράμματος επιχορήγησης ΜΚΟ του ΕΟΧ "Είμαστε όλοι Πολίτες", που διαχειρίζεται το Ίδρυμα Μποδοσάκη- με τίτλο «Τα γυαλιά της διαφορετικότητας», γνωρίσαμε την ιστορία του Γιάννη, ενός καθημερινού ανθρώπου, που έβλεπε, αλλά… και δεν έβλεπε, καθώς γι’ αυτόν οι «διαφορετικοί» άνθρωποι ήταν αόρατοι!  Αυτό, μέχρι που αποφάσισε να δει ό,τι για χρόνια αγνοούσε με «τα γυαλιά της διαφορετικότητας»!
Γυαλιά που, ως συμβολική κίνηση, φτιάξαμε και φορέσαμε και εμείς, θέλοντας να δείξουμε πως τα μάτια της ψυχής μας είναι ανοιχτά, πως είμαστε συμφιλιωμένοι με το ξένο, το άγνωστο, το διαφορετικό και το αποδεχόμαστε, στάση που πρέπει να κρατά κάθε ενεργός πολίτης!

# data[].attributes.headline
Είμαστε διαφορετικοί κι αυτό είναι που κάνει και την αξία του καθενός μας μοναδική!

# data[].attributes.subject
Είμαστε διαφορετικοί κι αυτό είναι που κάνει και την αξία του καθενός μας μοναδική!

# data[].attributes.body
Ένα βιβλίο της Λιάνας Δενεζάκη, «Ο Μπαρτόλο με τα κόκκινα γυαλιά», μας κράτησε συντροφιά! Ήρωάς του ένα μικρό αγόρι που το κορόιδευαν για τα τεράστια κόκκινα γυαλιά που φορούσε, τα οποία όμως το έκαναν να βλέπει τον κόσμο… διαφορετικά. Ήταν εκείνα που το βοήθησαν να βρει την κόκκινη κλωστή των παραμυθιών και να ταξιδέψει μαζί της στα μέρη όπου η φαντασία είναι η μόνη αλήθεια. Κι εκεί ανακάλυψε την πιο μεγάλη, την πιο ουσιαστική αλήθεια από όλες, αυτή που λέει πως… το ότι είμαστε τόσο διαφορετικοί είναι που κάνει και την αξία του καθενός μας μοναδική!

Άραγε, αν θα φορούσαμε τα κατακόκκινα γυαλιά του Μπαρτόλο τι θα βλέπαμε; Θα μας βοηθούσαν να δούμε πράγματα «μαγικά» να συμβαίνουν, πράγματα που θέλουμε πολύ;
-«Θα ήθελα να δω πως παίζω καλύτερα με τους φίλους μου»
-«Θα ήθελα να δω πως φτιάχτηκε το tabletμου»
- «Θα ήθελα να δω πως οδηγώ ένα αγωνιστικό αυτοκίνητο»
-«Θα ήθελα να είναι όλοι γύρω μου χαρούμενοι»…
Πολλές και διαφορετικές οι απαντήσεις, όπως κι εμείς!

# data[].attributes.headline
Η ανθρωπιά έφτασε στον προορισμό της...

# data[].attributes.subject
Η ανθρωπιά έφτασε στον προορισμό της...

# data[].attributes.body
Όλα όσα συγκεντρώσαμε έφτασαν σε ανθρώπους που τα έχουν ανάγκη. Όλοι μαζί καταφέραμε να χαρίσουμε τα πιο σημαντικά δώρα μαζί με την αγάπη μας...

# data[].attributes.headline
Γελάς...γελάω! (μέρος 2)

# data[].attributes.subject
Γελάς...γελάω! (μέρος 2)

# data[].attributes.body
Ολοκληρώσαμε το flipbook μας. Συναισθήματα για όλους μας!

# data[].attributes.headline
Γελάς...γελάω! (μέρος 1)

# data[].attributes.subject
Γελάς...γελάω! (μέρος 1)

# data[].attributes.body
Διαβάσαμε το παραμύθι "Τα μαλλιά του Όλιβερ" με πρωταγωνιστή ένα αγόρι με φύλλα για μαλλιά που αλλάζουν με τα συναισθήματα του. Ένα βιβλίο που δείχνει στα παιδιά πώς να αποδέχονται το διαφορετικό και να μη διστάζουν να εκφράζουν τα συναισθήματα τους. Ζωγραφίσαμε τι μας άρεσε από την ιστορία και εργαστήκαμε ομαδικά για να δημιουργήσουμε ένα flipbook με τα διαφορετικά συναισθήματα μας!

# data[].attributes.headline
Κι αν δε μπορούσα να ακούσω; Κι αν δε μπορούσα να μιλήσω;

# data[].attributes.subject
Κι αν δε μπορούσα να ακούσω; Κι αν δε μπορούσα να μιλήσω;

# data[].attributes.body
Πώς θα ήταν άραγε αν δεν ακούγαμε και δε μπορούσαμε να μιλήσουμε; Θα ήταν εύκολο να εκφράσουμε αυτό που θέλουμε ή να μεταδώσουμε μια πληροφορία με τη "γλώσσα του σώματος"; Το δοκιμάσαμε χρησιμοποιώντας εκφράσεις του προσώπου, χειρονομίες, τη στάση και κινήσεις του σώματος, αντιλαμβανόμενοι τη δυσκολία που έχει αυτού του είδους η επικοινωνία. Γνωρίσαμε, στη συνέχεια, τη "νοηματική", τη γλώσσα των κωφάλαλων, και μάλιστα κάποιες λέξεις μάθαμε να τις σχηματίζουμε με τα χέρια μας με αυτό τον τρόπο.

# data[].attributes.headline
Tα άπιαστα δώρα του Άη Βασίλη❣️💝⛄❄️

# data[].attributes.subject
Tα άπιαστα δώρα του Άη Βασίλη❣️💝⛄❄️

# data[].attributes.body
Φέτος πιστέψαμε στα θαύματα και ζητήσαμε δώρα άπιαστα, που κάνουν τις καρδιές (ό,τι χρώμα κι αν έχουν) να χτυπάνε χαρούμενα! Ο Άη Βασίλης πιστεύουμε θα ακούσει τις ευχές μας και θα τα στείλει σε κάθε γωνιά της γης! Καλές γιορτές με αγάπη στις καρδιές 💗

# data[].attributes.headline
Κάθε αστέρι μια ευχή!

# data[].attributes.subject
Κάθε αστέρι μια ευχή!

# data[].attributes.body
Τα Χριστούγεννα είναι γιορτή αγάπης, γιορτή προσφοράς, αλληλεγγύης, ελπίδας! Συζητώντας για το νόημά τους, η σκέψη μας ταξίδεψε σε εκείνα τα… λιγότερα «τυχερά» παιδιά, που παλεύουν για πράγματα που εμείς θεωρούμε δεδομένα, που βρίσκονται για καιρό στα νοσοκομεία και δίνουν μάχη με σοβαρές και απειλητικές ασθένειες. Μαθαίνοντας για τη φιλανθρωπική δράση Make-A-Wish (Κάνε-Μια-Ευχή Ελλάδος), αποφασίσαμε -ως μια ελάχιστη πράξη αγάπης- να στηρίξουμε το πρόγραμμα "Αστέρι της Ευχής", που ενισχύει τον αγώνα των παιδιών αυτών για ζωή εκπληρώνοντας τις πιο βαθιές επιθυμίες τους, γεμίζοντάς τα χαρά, δύναμη και ελπίδα! Γνωρίσαμε παιδιά ευχών και νιώσαμε όμορφα που κι εμείς συμβάλλουμε -έστω και λίγο-  ώστε να  δημιουργηθούν μερικά χαμόγελα, να ζεσταθούν μερικές καρδούλες! Έπειτα, ζωγραφίσαμε σε αστεράκια τις δικές μας χριστουγεννιάτικες ευχές. Ευχές όχι μόνο για υλικά αγαθά, αλλά και για αγάπη, χαρά, υγεία, ειρήνη, φιλία, χορτάτα παιδιά!

# data[].attributes.headline
Ένα ξεχωριστό δώρο!

# data[].attributes.subject
Ένα ξεχωριστό δώρο!

# data[].attributes.body
Αξιοποιώντας τις γνώσεις μας για τις ανάγκες των ΑΜΕΑ αποφασίσαμε να φτιάξουμε ένα "ξεχωριστό" δώρο. Χρησιμοποιώντας την ειδική γραφομηχανή, γράψαμε χριστουγεννιάτικες ευχές στη γλώσσα των τυφλών (Μπράιγ), ενώ για το εξώφυλλό της συνθέσαμε μια ανάγλυφη εικόνα, που θα μπορέσουν να "δουν" με την αφή. Η κάρτα μας ταξίδεψε μέχρι το Ηράκλειο για να παραδοθεί στην Περιφερειακή Ένωση Τυφλών Κρήτης.

# data[].attributes.attachment_link.title
ΚΑΡΤΑ ΑΝΑΓΛΥΦΗ

# data[].attributes.headline
Η μαγεία των Χριστουγέννων κρύβεται στα πιο απλά!

# data[].attributes.subject
Η μαγεία των Χριστουγέννων κρύβεται στα πιο απλά!

# data[].attributes.body
Μια απλή σκέψη που υλοποιήθηκε φέτος από τους μαθητές μας για να μας φέρουν με ένα γλυκό τρόπο στο κλίμα των εορτών, δείχνοντας μας παράλληλα την πραγματική σημασία των Χριστουγέννων!
Όλα ξεκίνησαν από τη σκέψη να κάνουμε κάτι για ΌΛΟΥΣ και ειδικά για όσους βιώνουν δύσκολες στιγμές. Έτσι, λοιπόν, τα παιδιά έφτιαξαν στολίδια, έγραψαν λέξεις από δώρα, τα οποία δεν μπορούμε να τα αισθανθούμε με τα χέρια μας ή να τα μετρήσουμε, όπως η αγάπη,  ευτυχία, η υγεία και τέλος σημείωσαν μια ευχή για όλο τον κόσμο.
Σήμερα με χαρά στολίσαμε τα κάγκελα του σχολείου μας με τις δημιουργίες των παιδιών, για να τις χαρίσουμε σε γονείς, περαστικούς και αγνώστους.

# data[].attributes.headline
Σπείρε αγάπη!

# data[].attributes.subject
Σπείρε αγάπη!

# data[].attributes.body
Πράγματα μαζεύουμε πολλά για να τα στείλουμε στου Ογκολογικού Νοσοκομείου τα παιδιά. Ρούχα, παιχνίδια, παραμύθια και μπογιές, ας βάλουμε τα δυνατά μας να λάμψουν παιδικές ψυχές!

https://edu.glogster.com/glog/4m7fc98pk37/4m7fc98pk37

# data[].attributes.attachment_link.title
ΑΦΙΣΑ ΟΓΚΟΛΟΓΙΚΟΥ

# data[].attributes.headline
"Δικαιώματα έχουμε όλοι": Το ποίημά μας έγινε τραγούδι!

# data[].attributes.subject
"Δικαιώματα έχουμε όλοι": Το ποίημά μας έγινε τραγούδι!

# data[].attributes.body
Το ποίημά μας για τα ανθρώπινα δικαιώματα έγινε... τραγούδι! Το ντύσαμε με γνωστή μας μελωδία που δανειστήκαμε από παιδικό τραγούδι, το ηχογραφήσαμε και ζωγραφίσαμε εικόνες που αντιστοιχούν στην κάθε στροφή του.  Το υλικό αυτό ψηφιοποιήθηκε, ενώ με τη βοήθεια ενός λογισμικού επεξεργασίας πολυμέσων και δημιουργίας βίντεο, του windows movie maker, έγινε ταινία, «ταξιδεύοντας» και έξω από τα σύνορα της τάξης το μήνυμα που στέλνει!

# data[].attributes.attachment_link.authors[].name
ΑΕΙΦΟΡΟ ΝΗΠΙΑΓΩΓΕΙΟ ΑΓΙΩΝ ΣΑΡΑΝΤΑ ΧΑΝΙΩΝ

# data[].attributes.attachment_link.title
ΔΙΚΑΙΩΜΑΤΑ ΕΧΟΥΜΕ ΟΛΟΙ!

# data[].attributes.headline
Παγκόσμια Ημέρα Ανθρωπίνων Δικαιωμάτων

# data[].attributes.subject
Παγκόσμια Ημέρα Ανθρωπίνων Δικαιωμάτων

# data[].attributes.body
Η τάξη μας ανακάλυψε μια νέα χώρα, στην οποία δεν υπάρχουν ακόμη δικαιώματα, κανόνες και νόμοι. Κληθήκαμε, λοιπόν, να τα αποφασίσουμε εμείς. Έτσι, χωριστήκαμε σε ομάδες, συζητήσαμε με τα μέλη της ομάδας μας και από κοινού καταλήξαμε σε ποιο δικαίωμα θα προτείνει η ομάδα μας στην ολομέλεια.

# data[].attributes.headline
Διαφορετικότητα: Ένα δώρο για τον άνθρωπο!

# data[].attributes.subject
Διαφορετικότητα: Ένα δώρο για τον άνθρωπο!

# data[].attributes.body
Η περιέργεια μας άρχισε να εξάπτεται ήδη από τη στιγμή που στον πίνακα της τάξης μας παρουσιάστηκαν εικόνες ατόμων με ειδικές ανάγκες. Η αλήθεια είναι ότι μας δημιουργήθηκαν πολλές απορίες και για να συμφιλιωθούμε περισσότερο με κάτι που μας μοιάζει ξένο αποφασίσαμε να φτιάξουμε τις δικές μας κούκλες ΑΜΕΑ για το κουκλοθέατρο μας!

# data[].attributes.headline
Κάθε καπάκι μετράει!

# data[].attributes.subject
Κάθε καπάκι μετράει!

# data[].attributes.body
Ενημερωθήκαμε για τη δράση του Ερυθρού Σταυρού "κάθε καπάκι μετράει". Κάθε καπάκι είναι σημαντικό για την απόκτηση ενός αναπηρικού αμαξιδίου που θα δοθεί σε παιδί με κινητικές δυσκολίες. Αποφασίσαμε και φέτος να βάλουμε το λιθαράκι μας συμμετέχοντας σε αυτή την εκστρατεία, συνεχίζοντας την προσπάθεια! Μάλιστα, δημιουργήσαμε τη δική μας κούτα συλλογής καπακιών! Η κούτα μας, επιμελημένη από τα χεράκια μας, έχει δεχτεί τα πρώτα καπάκια και… ανυπομονεί να γεμίσει!

# data[].attributes.headline
Παγκόσμια Ημέρα Ατόμων με Αναπηρία  - "κι αν έμπαινε ένα καινούργιο παιδί στην τάξη μας;"

# data[].attributes.subject
Παγκόσμια Ημέρα Ατόμων με Αναπηρία  - "κι αν έμπαινε ένα καινούργιο παιδί στην τάξη μας;"

# data[].attributes.body
Ας γνωρίσουμε την Αργυρώ! Άραγε υπάρχει κάτι που να την σταματάει από το να κάνει όλα όσα αγαπάει; Εμείς θα κάναμε παρέα μαζί της;... και τελικά πόσα πράγματα μπορούμε να κάνουμε μαζί, παρά το ότι είμαστε όλοι διαφορετικοί;

# data[].attributes.headline
Δικαιώματα έχουμε όλοι!

# data[].attributes.subject
Δικαιώματα έχουμε όλοι!

# data[].attributes.body
Η Παγκόσμια Ημέρα Ανθρωπίνων Δικαιωμάτων γιορτάζεται  κάθε χρόνο στις 10 του Δεκέμβρη, οπότε υπογράφηκε η Οικουμενική  Διακήρυξη των Δικαιωμάτων του ανθρώπου από τη Γενική Συνέλευση του ΟΗΕ το 1948. Όραμα των εμπνευστών της ήταν ένας κόσμος με δικαιώματα και ελευθερίες, χωρίς διακρίσεις. Συζητώντας για το θέμα με τα  παιδιά, σημειώσαμε λέξεις, φράσεις, που κρύβουν μέσα τους το νόημα της ημέρας. Και έπειτα, αξιοποιώντας τις καταγραφές αυτές, προχωρήσαμε όλοι μαζί στη δημιουργία ενός ποιήματος το οποίο "ταξιδεύει" τα μηνύματα που χρειάζεται όλοι να κρατάμε στο νου και στην καρδιά μας!

# data[].attributes.headline
Παραμέρισε τα εμπόδια!

# data[].attributes.subject
Παραμέρισε τα εμπόδια!

# data[].attributes.body
Μας απασχόλησε το ζήτημα της προσβασιμότητας κοινόχρηστων χώρων από άτομα με κινητικά προβλήματα ή με προβλήματα όρασης. Παίρνοντας την ιδέα, αλλά και στοιχεία, από το παιχνίδι «Παραμέρισε τα εμπόδια» δημιουργήσαμε ένα νέο παιχνίδι στην εφαρμογή power point, όπου τα παιδιά έπρεπε να βρουν σε ποια από τις δυο εικόνες που είχαν μπροστά τους δεν υπάρχουν εμπόδια στη μετακίνηση ατόμων με αναπηρία.

# data[].attributes.attachment_link.title
ΠΑΡΑΜΕΡΙΣΕ ΤΑ ΕΜΠΟΔΙΑ

# data[].attributes.headline
Μπαίνοντας στη θέση του άλλου

# data[].attributes.subject
Μπαίνοντας στη θέση του άλλου

# data[].attributes.body
Ένα αναπηρικό αμαξίδιο έφερε η κυρία Αλεξάνδρα στο σχολείο! Γνωρίσαμε τα μέρη του και προσπαθήσαμε να το χειριστούμε και να μετακινηθούμε με αυτό μέσα στην τάξη. Εύκολο... δεν ήταν! Εντοπίσαμε τις δυσκολίες λόγω της ύπαρξης των επίπλων -που χρειαζόταν διαρκώς να μετακινούμε για να χωρά να περνά- και στη συνέχεια συζητήσαμε για τη διαμόρφωση που χρειάζεται να έχει ένας χώρος, εσωτερικός ή εξωτερικός, ώστε να είναι προσβάσιμος από άτομα με κινητική αναπηρία.

# data[].attributes.attachment_link.title
ΑΝΑΠΗΡΙΚΟ ΚΑΡΟΤΣΑΚΙ1

# data[].attributes.headline
Το "διαφορετικό" δεν είναι και τόσο... "διαφορετικό"!

# data[].attributes.subject
Το "διαφορετικό" δεν είναι και τόσο... "διαφορετικό"!

# data[].attributes.body
Το «διαφορετικό» το συστήσαμε στα παιδιά, επίσης, γνωρίζοντας την «Αργυρώ», ένα παιδί που κάνει ό,τι κάνουν όλα τα παιδιά, που αισθάνεται όπως αισθάνεται κάθε παιδί. Στην τελευταία μόνο σελίδα είδαμε την πραγματικότητα, πως δηλαδή η Αργυρώ κάθεται σε αναπηρικό καροτσάκι κι αυτό ήταν έκπληξη για όλους! Το μήνυμα που εισέπραξαν τα μικρά μας, μέσα από τον προβληματισμό και τη συζήτηση που αναπτύχθηκε, ήταν πως το διαφορετικό, δεν είναι τελικά τόσο… διαφορετικό, πως οι ομοιότητες είναι παραπάνω από τις διαφορές μας και πως τα άτομα με αναπηρία μπορούν να συμμετέχουν ισότιμα σε όλες της εκφάνσεις της ζωής!

# data[].attributes.headline
Βρες ποιος είμαι!

# data[].attributes.subject
Βρες ποιος είμαι!

# data[].attributes.body
Μπαίνοντας στη θέση εκείνου που δε βλέπει, χρησιμοποιήσαμε την αφή, ψηλαφίζοντας με κλειστά μάτια τα χαρακτηριστικά των συμμαθητών μας , προσπαθώντας έτσι να αναγνωρίσουμε ποιόν είχαμε κάθε φορά απέναντί μας.

# data[].attributes.attachment_link.title
ΒΡΕΣ ΠΟΙΟΣ ΕΙΜΑΙ

# data[].attributes.headline
Ενεργοποιώντας την ενσυναίσθηση!

# data[].attributes.subject
Ενεργοποιώντας την ενσυναίσθηση!

# data[].attributes.body
"Πόσο εύκολο είναι να μετακινηθεί κάποιος όταν δε βλέπει... όταν έχει πρόβλημα στα κάτω άκρα του;" Διανύσαμε μια διαδρομή, με μάτια κλειστά, χρησιμοποιώντας μπαστούνι για να εντοπίζουμε και να αποφεύγουμε τα εμπόδια, αλλά και  περπατήσαμε επάνω σε πλαστικά τούβλα κρατώντας μπαστούνια καρφωμένα επάνω τους.

# data[].attributes.attachment_link.title
ΔΙΑΔΡΟΜΗ ΤΥΦΛΟΥ

# data[].attributes.headline
Κώδικας Μπράιγ

# data[].attributes.subject
Κώδικας Μπράιγ

# data[].attributes.body
Ο τρόπος που διάβαζε η «Φένια», χρησιμοποιώντας την αφή, κέντρισε το ενδιαφέρον όλων. Γνωρίσαμε, έτσι, την ιστορία του Λουδοβίκου Μπράιγ, από τον οποίο πήρε το όνομά του το σύστημα ανάγνωσης που χρησιμοποιούν τα άτομα με αναπηρία όρασης.  Μάλιστα, η κυρία Ελένη μας παρουσίασε μια γραφομηχανή Μπράιγ, εξηγώντας μας πώς λειτουργεί. Καθένας μας, έπειτα, έγραψε γράμματα του ονόματός του πατώντας ταυτόχρονα τους αντίστοιχους συνδυασμούς πλήκτρων της γραφομηχανής και ψηλαφίζοντας έπειτα με μάτια κλειστά τις ανάγλυφες κουκίδες. Τις λέξεις «σεβασμός» και «ισότητα», λέξεις σημαντικές που χρειάζεται να χαρακτηρίζουν τη σχέση μας με τα άτομα που έχουν κάποια αναπηρία, τις αποτυπώσαμε τέλος με τον κώδικα Μπράιγ,  χρησιμοποιώντας πλαστελίνη.

# data[].attributes.headline
Κι αν δεν είχα μάτια να δω;

# data[].attributes.subject
Κι αν δεν είχα μάτια να δω;

# data[].attributes.body
Στο πλαίσιο της Παγκόσμιας Ημέρας Ατόμων με Αναπηρία, ένα βιβλίο με πρωταγωνίστρια τη Φένια, ένα κορίτσι με αναπηρία όρασης που «βλέπει» τον κόσμο μέσα από τους ήχους, τις μυρωδιές και τα αγγίγματα, έδωσε αφορμή να προσεγγίσουμε το θέμα της διαφορετικότητας και της αποδοχής της μιλώντας για τα συναισθήματα και τις δυσκολίες που βιώνουν τα άτομα με αναπηρία.  Αναρωτηθήκαμε: «Πώς θα ήταν ο κόσμος μας αν είχε μόνο ήχους; Αν αναγνωρίζαμε τα λουλούδια από το άρωμά τους και μόνο; Αν υπήρχε μόνο ένα χρώμα;» Και ύστερα παίξαμε ένα παιχνίδι προσπαθώντας -χωρίς να βλέπουμε- να επικοινωνήσουμε  με τις άλλες μας αισθήσεις και να καταλάβουμε τι υπάρχει γύρω μας με την όσφρηση, με την αφή και την ακοή, όπως η Φένια!

# data[].attributes.headline
10 Δεκεμβρίου – Παγκόσμια Ημέρα Ανθρωπίνων Δικαιωμάτων

# data[].attributes.subject
10 Δεκεμβρίου – Παγκόσμια Ημέρα Ανθρωπίνων Δικαιωμάτων

# data[].attributes.body
Με αφορμή την Διακήρυξη των Ανθρωπίνων Δικαιωμάτων συζητήσαμε για τα δικαιώματα των ανθρώπων, τα ζωγραφίσαμε και κάθε τμήμα παρουσίασε στους υπόλοιπους τα δικαιώματα που είχε επεξεργαστεί. Οι κυρίες των αγγλικών μας βοήθησαν με την ορολογία των δικαιωμάτων στην αγγλική γλώσσα ώστε σε κάθε ζωγραφιά μας να υπάρχει γραμμένο το δικαίωμα και στις δύο γλώσσες. Στο τέλος, όλοι μαζί δημιουργήσαμε με τις δικές μας ζωγραφιές την Διακήρυξη των Ανθρωπίνων Δικαιωμάτων.

# data[].attributes.headline
Συναισθήματα για όλους!

# data[].attributes.subject
Συναισθήματα για όλους!

# data[].attributes.body
Παρατηρήσαμε εικόνες ατόμων με αναπηρία και προσπαθήσαμε να μαντέψουμε τα συναισθήματά τους και τους πιθανούς λόγους που αισθάνονται έτσι. Έπειτα με αντι στρες μπαλάκια συναισθημάτων μιλήσαμε για τα δικά μας συναισθήματα που βιώνουμε στην καθημερινότητα μας. Η συζήτηση έφερε στην επιφάνεια άλλο ένα συναίσθημα και μπήκε στην παρέα με μια ζωγραφιά μας!

# data[].attributes.headline
Γράμμα από τον Paul!

# data[].attributes.subject
Γράμμα από τον Paul!

# data[].attributes.body
Ανάμεσα στα νέα πακέτα με χριστουγεννιάτικα στολίδια από ευρωπαϊκά σχολεία -που έφερε να μας παρουσιάσει στην τάξη η κυρία Κατερίνα- ήταν και ένας φάκελος από τον Paul! Γεμάτοι περιέργεια τον ανοίξαμε αντικρίζοντας ένα γράμμα -που μας μετέφρασε η κυρία Κατερίνα-και μια αγαπημένη του φωτογραφία,  όπου φαινόταν να ταξιδεύει περπατώντας και γνωρίζοντας έτσι τον κόσμο. Με αφορμή την Παγκόσμια Ημέρα Ατόμων με Αναπηρία, μας προβλημάτισε το αν θα μπορούσε να εκπληρώσει το όνειρό του αν δεν είχε… πόδια, αν έχουν όλοι οι άνθρωποι όνειρα, αν έχουν όλοι τα ίδια δικαιώματα. Άραγε η αναπηρία αποτελεί εμπόδιο σε όλα αυτά; Γνωρίσαμε την ιστορία ανθρώπων με αναπηρία που κατάφεραν να διαπρέψουν, είδαμε βίντεο που μας προκάλεσαν έκπληξη και θαυμασμό παράλληλα, βοηθώντας να συνειδητοποιήσουμε πως όλα είναι δυνατά αν κάποιος έχει θέληση και δύναμη ψυχής, αν δεν παραιτηθεί, αλλά αντίθετα αγωνιστεί, παλέψει για αυτό που αγαπά!

# data[].attributes.headline
Η διαφορετικότητα είναι δώρο!

# data[].attributes.subject
Η διαφορετικότητα είναι δώρο!

# data[].attributes.body
Δώρα με ασυνήθιστα παιχνίδια κατέφθασαν στο σχολείο μας και κληθήκαμε να τα περιγράψουμε. Η αλήθεια είναι ότι μας ξένισαν αρχικά οι κούκλες με πρόσθετα χέρια ή πόδια αλλά με την συζήτηση θυμηθήκαμε ότι κάποια στιγμή όλοι αντιμετωπίσαμε ανθρώπους ΑμεΑ. Ακόμα και ο Ρούντολφ που βίωσε δύσκολες στιγμές ήρθε η στιγμή να ανακαλύψει ότι η διαφορετικότητά του είναι η δύναμή του! Η δική μας αποστολή  ήταν να γίνει κάθε φορά ένα παιδί Ρούντολφ και να οδηγήσει τον Άη Βασίλη και τους υπόλοιπους ταράνδους στο Χριστουγεννιάτικο δέντρο για να τοποθετηθούν τα δώρα. Μόνο που οι τάρανδοι και ο Άγιος Βασίλης θα έχουν κλειστά μάτια γιατί η ομίχλη δεν τους αφήνει να δουν τον δρόμο... Τα καταφέραμε όμως γιατί εμπιστευτήκαμε τον συμμαθητή μας που υποδύθηκε τον Ρούντολφ κάθε φορά... Εμπιστευτήκαμε την δύναμη της διαφορετικότητας και είμαστε χαρούμενοι που κάναμε αυτό το βήμα! Η κυρία Εύα μας έβαλε να ακούσουμε το τραγούδι στα αγγλικά κι εμείς της το τραγουδήσαμε στα ελληνικά. Τέλος καταγράψαμε σε καρδιές τα δυνατά και τα αδύναμα σημεία μας αποδεχόμενοι τους εαυτούς μας και δίνοντας υπόσχεση ότι πάντα θα προσπαθούμε για το καλύτερο!

# data[].attributes.headline
Μέλη του σώματος-λειτουργικότητα

# data[].attributes.subject
Μέλη του σώματος-λειτουργικότητα

# data[].attributes.body
Υπάρχουν προαπαιτούμενες γνώσεις για να συζητήσουμε εκτενέστερα για τα άτομα ΑμεΑ και αυτές σχετίζονται με τα μέλη του σώματος και την λειτουργικότητά τους. Με ένα χριστουγεννιάτικο μουσικοκινητικό με τα χέρια μας στολίσαμε το δέντρο, παίξαμε χιονοπόλεμο, ανοίξαμε τα δώρα, με τα πόδια μας χορέψαμε και πήγαμε από σπίτι σε σπίτι να πούμε τα κάλαντα, με τα μάτια μας θαυμάσαμε το χιόνι και τα φωτάκια, με τη μύτη μας μυρίσαμε τα μοσχομυριστά μελομακάρονα που μόλις βγήκαν από τον φούρνο και με το στόμα μας απολαύσαμε χριστουγεννιάτικες λιχουδιές τραγουδώντας αγαπημένες μελωδίες! Στη συνέχεια ζωγραφίσαμε το περίγραμμα ενός παιδιού και καταγράψαμε την λειτουργικότητα κάθε εξωτερικού μέλους του σώματος και ειδικότερα των άκρων.

# data[].attributes.headline
Ρούντολφ το ελαφάκι!

# data[].attributes.subject
Ρούντολφ το ελαφάκι!

# data[].attributes.body
Διαβάσαμε και παίξαμε το παραμύθι Ρούντολφ το ελαφάκι, μια λαμπ(ε)ρή ιστορία για την αξία της διαφορετικότητας και της ένταξης! Έπειτα συζητήσαμε και ζωγραφίσαμε τα χαρακτηριστικά της προσωπικότητάς μας που μας κάνουν να λάμπουμε!

# data[].attributes.headline
3 Δεκεμβρίου-Παγκόσμια ημέρα ατόμων με αναπηρία

# data[].attributes.subject
3 Δεκεμβρίου-Παγκόσμια ημέρα ατόμων με αναπηρία

# data[].attributes.body
Ξεκινήσαμε διαβάζοντας μία χριστουγεννιάτικη ιστορία "Το ποντικάκι που ήθελε να αγγίξει ένα αστεράκι", που μιλάει για το όνειρο του ποντικού. Με αφορμή την ιστορία μιλήσαμε για τα δικά μας όνειρα και πώς θα γίνουν πραγματικότητα! Στη συνέχεια ο Paul Salopek με ένα γράμμα, μας μίλησε για το δικό του όνειρο και μας έθεσε κάποιους προβληματισμούς..."Και αν δεν είχα πόδια πώς θα κατάφερνα το όνειρο μου να ταξιδεύω;" Οι λύσεις που δίνουν τα παιδιά πολλές...Η παρατηρητικότητα τους μάλιστα μας οδήγησε στην τουαλέτα αμεα που έχουμε στο σχολείο μας!

# data[].attributes.headline
Παγκόσμια Ημέρα Ατόμων με Αναπηρία

# data[].attributes.subject
Παγκόσμια Ημέρα Ατόμων με Αναπηρία

# data[].attributes.body
Ένα γράμμα σε κόκκινο φάκελο κατέφθασε στο γραμματοκιβώτιο του σχολείου. Η κυρία Εύα μας βοήθησε να το μεταφράσουμε από τα Αγγλικά. Ο αγαπημένος μας Paul Salopek είχε για εμάς μια νέα αποστολή. Αφού μας μίλησε για το όνειρό του, μας ζήτησε να παρατηρήσουμε την αγαπημένη του φωτογραφία που τον βοήθησε να το πραγματοποιήσει. Οι προβληματισμοί του μας έβαλαν κι εμάς σε σκέψεις και με αφορμή την Παγκόσμια Ημέρα Ατόμων με Αναπηρία αναρωτηθήκαμε αν όλοι οι άνθρωποι τελικά έχουν δικαίωμα να ονειρεύονται και εάν μπορούν όλοι να πραγματοποιήσουν τα όνειρά τους. Μιλήσαμε για τέσσερις γνωστούς ανθρώπους με αναπηρίες (Stephen Hopkins, Ma Li, Huang Guofu, Αντώνης Τσαπατάκης) και φανταστήκαμε τι όνειρο μπορεί να είχε ο καθένας και το αποτυπώσαμε με ζωγραφική. Στο τέλος, αποκαλύφθηκε ποιο ήταν τελικά το όνειρο του καθενός και πως και οι τέσσερις τα πραγματοποίησαν με μεγάλη επιτυχία. Εκφράσαμε τον θαυμασμό μας γι' αυτούς και συνειδητοποιήσαμε πόσο σημαντικό είναι να μην εγκαταλείπουμε ποτέ την προσπάθεια παρά τις δυσκολίες.